

VLADA REPUBLIKE HRVATSKE

Zagreb, 31. kolovoza 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu zdravstva za preuzimanje obveza na teret sredstava državnog proračuna Republike Hrvatske u razdoblju od 2024. do 2030. godine, za sklapanje ugovora o javnoj nabavi usluge helikopterske hitne medicinske službe (HHMS) u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 7. Zakona o izvršavanju Državnog proračuna Republike Hrvatske za 2023. godinu („Narodne novine“, br. 145/22. i 63/23.), Vlada Republike Hrvatske je na sjednici održanoj \_\_\_\_\_\_\_\_\_ 2023. donijela

**o d l u k U**

**o davanju suglasnosti Ministarstvu zdravstva za preuzimanje obveza na teret sredstava državnog proračuna Republike Hrvatske u razdoblju od 2024. do 2030. godine, za sklapanje ugovora o javnoj nabavi usluge helikopterske hitne medicinske službe (HHMS) u Republici Hrvatskoj**

**I.**

Daje se suglasnost Ministarstvu zdravstva za preuzimanje obveza na teret sredstava državnog proračuna Republike Hrvatske u razdoblju od 2024. do 2030. godine, za sklapanje ugovora o javnoj nabavi usluge helikopterske hitne medicinske službe (HHMS) u Republici Hrvatskoj sa zajednicom ponuditelja: EliFriulia S.p.A., Piazzetta Luigi Coloatto 1, 34077, Ronchi dei Legionari, Italija; ELIANCE HELICOPTER GLOBAL SERVICES, S.L., Carretera del Barrio de la Fortuna, s/n, 28054 Madrid, Španjolska i Eli-Adriatik d.o.o., Cesta Dušana Mavra 10, 51211 Matulji, Republika Hrvatska, za Grupu 1. za dvije lokacije - baze (Rijeka i Split) i za Grupu 2 za dvije lokacije - baze (Zagreb i Osijek), u ukupnom iznosu od 62.527.501,70 eura s PDV-om, i to po godinama i u iznosima kako slijedi:

|  |  |  |  |  |
| --- | --- | --- | --- | --- |
| Godina | 563 Europski fond za regionalni razvoj (EFRR) | 12 Sredstva učešća za pomoći | 11 Opći prihodi i primici | Iznos |
| 2024. | 7.592.625,20 | 1.339.875,04 |  | 8.932.500,24 |
| 2025. | 2.407.374,80 | 424.830,84 | 6.100.294,62 | 8.932.500,26 |
| 2026. |  |  | 8.932.500,24 | 8.932.500,24 |
| 2027. |  |  | 8.932.500,24 | 8.932.500,24 |
| 2028. |  |  | 8.932.500,24 | 8.932.500,24 |
| 2029. |  |  | 8.932.500,24 | 8.932.500,24 |
| 2030. |  |  | 8.932.500,24 | 8.932.500,24 |
| Ukupno | 10.000.000,00 | 1.764.705,88 | 50.762.795,82 | 62.527.501,70 |

**II.**

Plaćanja koja proizlaze iz obveza preuzetih u skladu s točkom I. ove Odluke Ministarstvo zdravstva obvezno je uključiti u svoj financijski plan, u godini u kojoj obveza dospijeva.

**III.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E NJ E**

Republika Hrvatska se obvezala uspostaviti adekvatan sustav helikopterske hitne medicinske službe (u daljnjem tekstu: HHMS), kao i mnoge druge zemlje članice Europske unije, te je uspjela kroz Instrument za tehničku potporu Glavne uprave Europske komisije za potporu strukturnim reformama dobiti tehničku pomoć za uspostavu HHMS-a u Republici Hrvatskoj i programirati djelomično financiranje HHMS-a iz fondova Europske unije.

Cilj provedbe Projekta je uspostava HHMS-a radi osiguranja pravovremene dostupne hitne medicinske skrbi životno ugroženim pacijentima na cijelom teritoriju Republike Hrvatske. Zbog geografske posebnosti, standard zlatnog sata u Republici Hrvatskoj objektivno je neostvariv cestovnim putem za stanovnike i posjetitelje otoka te ruralnih, prometno izoliranih i udaljenih područja, neovisno o broju zemaljskih timova hitne medicinske službe. Nabavom usluge HHMS-a osigurava se zbrinjavanje teško ozlijeđene ili kritično oboljele osobe u okviru zlatnog sata kroz primarne letove. Zbrinjavanje pacijenta unutar zlatnog sata povećava šanse za preživljavanje ozlijeđenih od 30 do 50 % te omogućuje najbolje šanse za kvalitetan oporavak ozlijeđenih.

Nakon analize tržišta, prikupljanja dobrih praksi iz drugih država članica Europske unije koje nabavljaju usluge HHMS-a od civilnih operatera, te provedena dva postupka savjetovanja sa zainteresiranim gospodarskim subjektima, izvršene su prilagodbe dokumentacije o nabavi proizašle iz prethodno prikupljenih komentara dionika koji su sudjelovali u prethodnom savjetovanju, ostvareni su važni preduvjeti za objavu postupka nabave te za ostvarenje cilja iz Programa Vlade Republike Hrvatske 2020. - 2024. i Nacionalnog plana razvoja zdravstva za razdoblje od 2021. do 2027. godine o punoj operativnosti HHMS-a do početka 2024.

Ministarstvo zdravstva provelo je otvoreni postupak javne nabave za nabavu usluge HHMS-a za Republiku Hrvatsku, za Grupu 1 za dvije lokacije - baze (Rijeka i Split) i za Grupu 2 za dvije lokacije - baze (Zagreb i Osijek). Odlukom o odabiru ponude, KLASA: 406-05/22-01/171, URBROJ: 534-05-2/1-23-78, od 28. srpnja 2023., odabrana je ponuda zajednice ponuditelja: EliFriulia S.p.A., Piazzetta Luigi Coloatto 1, Ronchi dei Legionari, Italija; ELIANCE HELICOPTER GLOBAL SERVICES, S.L., Carretera del Barrio de la Fortuna, s/n, Madrid, Španjolska i Eli-Adriatik d.o.o., Cesta Dušana Mavra 10, Matulji, Republika Hrvatska, za nabavu usluge HHMS-a za Grupu 1 za cijenu od 43.835.400,85 eura s PDV-om za sklapanje ugovora o javnoj nabavi. Odlukom o odabiru ponude, KLASA: 406-05/22-01/171, URBROJ: 534-05-2/1-23-79, od 28. srpnja 2023., odabrana je ponuda iste zajednice ponuditelja za Grupu 2 za cijenu od 18.692.100,85 eura s PDV-om. Odluka o odabiru za Grupu 1 postala je izvršna 2. kolovoza 2023., a Odluka o odabiru za Grupu 2 postala je izvršna 14. kolovoza 2023.

Ukupna vrijednost Projekta iznosi 62.527.501,70 eura s PDV-om, a plaćanja koja proizlaze iz obveza preuzetih u skladu s točkom I. ove Odluke Ministarstvo zdravstva planirat će u skladu sa svojim limitom ukupnih rashoda utvrđenim Odlukom o proračunskom okviru za razdoblje od 2024. do 2026. godine, na kapitalnom projektu K808010 - PROGRAM KONKURENTNOST I KOHEZIJA 2021. - 2027., stavka rashoda 32 - Materijalni rashodi, u 2024. u ukupnom iznosu od 8.932.500,24 eura (izvori financiranja: 12 Sredstva učešća za pomoći u iznosu od 1.339.875,04 eura i 563 Europski fond za regionalni razvoj (EFRR) u iznosu od 7.592.625,20 eura), u 2025. u ukupnom iznosu od 8.932.500,26 eura (izvori financiranja: 11 Opći prihodi i primici u iznosu od 6.100.294,62 eura, 12 Sredstva učešća za pomoći u iznosu od 424.830,84 eura i 563 Europski fond za regionalni razvoj (EFRR) u iznosu od 2.407.374,80 eura) i u 2026. u ukupnom iznosu od 8.932.500,24 eura (izvor financiranja - 11 Opći prihodi i primici), odnosno sveukupno 26.797.500,74 eura. Preostali iznos od 35.730.000,96 eura Ministarstvo zdravstva će u razdoblju od 2027. do 2030. planirati na izvoru financiranja - 11 Opći prihodi i primici u okviru ukupnih limita rashoda za Razdjel 096 - Ministarstvo zdravstva, u iznosu od po 8.932.500,24 eura godišnje.

**Predmetni ugovori o javnoj nabavi sklopit će se, sukladno članku 307. stavku 4. i članku 312. stavku 5. Zakona o javnoj nabavi, u roku od 90 dana od dana pribavljanja suglasnosti Vlade Republike Hrvatske.**

**Člankom 48. stavkom 2. Zakona o proračunu, propisano je da proračunski korisnik može preuzeti obveze po ugovoru koji zahtijeva plaćanje u sljedećim godinama, neovisno o izvoru financiranja, isključivo na temelju odluke Vlade koju predlaže nadležni ministar, a na koju je prethodnu suglasnost dalo Ministarstvo financija.**

Slijedom navedenoga, predlaže se Vladi Republike Hrvatske donošenje odluke kojom se daje suglasnost Ministarstvu zdravstva za preuzimanje obveza na teret sredstava državnog proračuna Republike Hrvatske u razdoblju od 2024. do 2030. godine, za sklapanje ugovora o javnoj nabavi usluge HHMS-a u Republici Hrvatskoj.